на производителя за мерките за предотвратяване на неразрешеното изменение на силовото предаване и устройството за ограничаване на скоростта
 128
 ЧАСТ А
 ТЕХНИЧЕСКА ДОКУМЕНТАЦИЯ
 1. Общи изисквания
 1.1. Когато производителят подава заявление за ЕС одобряване на типа за превозно средство, компонент или отделен технически възел, той трябва да представи съгласно член 22 от Регламент (ЕС) No 167/2013 техническа документация, която да съдържа следното:
 а)
 списък със съдържанието;
 б)
 информацията за процедурата за одобряване на типа, избрана в съответствие с член 20, параграф 1 от Регламент (ЕС) No 167/2013, чийто образец е установен в точка 2 (документ за техническата документация);
 в)
 информационния документ (списъка с данни), установен в част Б от настоящото приложение;
 г)
 всички съответни данни, чертежи, снимки и друга информация, изисквани в информационния документ (списъка с данни);
 д)
 сертификата на производителя, с който се удостоверява пред органа по одобряването на типа достъпа до бордовата диагностика (OBD) на превозното средство и до информацията за ремонта и поддръжката на превозното средство, посочен в член 53, параграф 8 от Регламент (ЕС) No 167/2013 и установен в приложение II към настоящия регламент;
 е)
 за трактори, чийто тип е одобрен с монтирани на тях машини, и за превозни средства от категории R и S — документ, излагащ съдържанието на ЕО декларацията за съответствие съгласно националните разпоредби за прилагане на Директива 2006/42/ЕО, като не е задължително да се включват серийният номер и подписът;
 ако органът по одобряването го изисква, производителят трябва да представи освен това всяка съответна документация, съдържаща се в техническото досие по приложение VII към посочената директива, и по-специално:
 —
 използваните стандарти и други технически спецификации, включително съществените изисквания за опазване на здравето и за безопасност, обхванати от тези стандарти,
 —
 всички технически протоколи с резултатите от изпитванията, извършени от производителя или от орган, избран от производителя или упълномощения му представител;
 ж)
 всякаква допълнителна информация, изисквана от органа по одобряването като част от процедурата за одобряване;
 з)
 декларацията на производителя за мерките за предотвратяване на неразрешеното изменение на силовото предаване и устройството за ограничаване на скоростта, посочена в член 17, параграф 2, буква б) от Регламент (ЕС) No 167/2013 и в точка 4.3.2 от приложение III към Делегиран регламент (ЕС) 2015/208 на Комисията (1) съгласно образеца, установен в допълнение 24 към настоящото приложение;
 и)
 за превозните средства, оборудвани с електрическо/електронно устройство, което ограничава динамичните характеристики на съответното превозно средство — данни и доказателства, че изменението или изключването на устройството или разкачването на кабелите му няма да увеличи динамичните му характеристики.
 1.2. Заявленията на хартиен носител трябва да се подават в три екземпляра. Всички чертежи се представят в подходящ мащаб и с достатъчно подробности на листове във формат А4 или в папка с формат А4. Снимките, когато има такива, трябва да са достатъчно подробни.
 1.3. Трябва да се представя информация за работните характеристики на сложните електронни системи за управление на превозното средство, посочени в допълнение 2 към приложение ХХIII към Делегиран регламент (ЕС) No 1322/2014 на Комисията (2).
 2. Образец на документа за техническата документация
 Информация
 относно процедурата за одобряване на типа, избрана в съответствие